Aristomedón z Argosu

Aristomedón () bol grécky sochár v 5. stor. pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Aristomedon 

Aristomedón, sochár z Argosu, činný začiatkom 5. stor. pred Kr., zhotovil podľa Pausania niekoľko sôch, ktoré Fókovia venovali Delfám, ako votívne dary na počesť ich víťazstva nad Tesálčanmi: „Na pamiatku slávneho činu poslali Fókovia do Delf Apolónovi podoby veštca Tellia a ostatných vojvodcov, s nimi tiež i miestnych hrdinov. Tieto diela zhotovil argejský Aristomedón.“  

Začiatkom 20. storočia sa v Delfách našiel fragmentárny podstavec s nápisom, ktorý bol súčasťou základne pomníka (pôvodne pozostávajúcej z 9 blokov, zachovali sa len 4 bloky) s bronzovými sochami. Nápis spomína fócke venovanie desiatku z koristi Apolónovi, po ich víťazstve nad Tesálčanmi.

Φοκε[ῖς ἀνέθ]ηκαν δ[εκάτα[ν] [Ἀ]πόλλωνι  [ἀπὸ [Θ]εσσαλ[ῶν].  Fókovia venovali  desiatok Apolónovi (z koristi)  od Tesálčanov Inscriptiones Graecae, Regions: Phokis — Delphi Syll.³ 202B 

Herodotos uvádza, že tu išlo o bitku, ktorá sa udiala po 
bitke pri Termopylách (t. j. v roku 480 pred Kr.)Herodotos, História, 8,27.   Nápis je ale na základe paleografických čŕt písma datovaný do 4. stor. pred Kr. Väčšina znalcov sa však prikláňa k tomu, že toto víťazstvo Fókov bolo dosiahnuté v 5. stor. pred Kr. (alebo na konci 6. stor. pred Kr.), tak ako to uvádzajú Herodotos, Pausanias a Plutarchos (pôvodný nápis bol zrejme v 4. stor. pred Kr. obnovený.)

 Referencie a bibliografia 


Kategória:Sochári starovekého Grécka